《寄湖北总领彭子从郎中》
宋代·王庭圭

翼轸星边贯索疏，星文夜动紫宸居。追锋急召归郎省，持橐犹稽侍玉除。

六路藩臣供馈饷，五溪蛮子乐耕锄。连营十万无饥色，却入承明奉直庐。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。